b"\n_START_ARTICLE_\nJoan II de Rohan\n_START_SECTION_\nBiografia\n_START_PARAGRAPH_\nMembre de la casa de Rohan, era fill d'Alan IX de Rohan (\xe2\x80\xa0 1462) i de Maria de Lorena-Vaud\xc3\xa9mont (\xe2\x80\xa0 1455). Va ser vescomte de Rohan, de L\xc3\xa9on i comte de Porho\xc3\xabt. Es va casar amb Maria de Bretanya, filla del duc Francesc I de Bretanya. _NEWLINE_Es va oposar sovint al duc Francesc II de Bretanya del qual Maria de Bretanya era la cosina segona i la cunyada. Segons la tradici\xc3\xb3 success\xc3\xb2ria bretona anterior als tractats de Gu\xc3\xa9rande, pel seu matrimoni, hauria pogut esdevenir duc a la mort de la seva cunyada la duquessa Margarida de Bretanya. A la mort del Francesc II, es va aliar amb el rei de Fran\xc3\xa7a i va conquerir una part del domini ducal (assalts a Guingamp el 1488 i 1489). Es va proclamar i es va titular llavors duc de Bretanya, el que Carles VIII li va haver de prohibir expressament._NEWLINE_Era, junt amb Joan de Chalon, pr\xc3\xadncep d'Orange, l'hereu presumpte de la duquessa Anna, fins que aquesta va portar al m\xc3\xb3n els seus fills. La seva vida sencera va estar consagrada a acostar-se a la corona ducal."